Samuli Heimonen

Henri Samuli Heimonen (s. 26. marraskuuta 1975 Saarijärvi) on suomalainen kuvataiteilija. Heimonen asuu ja työskentelee Jyväskylässä.

Henkilöhistoria
Samuli Heimonen syntyi opistoupseeri Urpo Heimosen ja mielisairaanhoitajan Arja Kortemäen perheeseen. Hänen puolisonsa vuodesta 2000 on Liina Kuusela. Heillä on kaksi lasta: Oiva ja Tenho. Ylioppilaaksi Heimonen tuli 1994 ja valmistui taiteiden maisteriksi Taideteollisesta korkeakoulusta vuonna 2002. Hän opiskeli taidekasvatusta. Oriveden Opiston kuvataidelinjan johtaja Heimonen oli 2004–2007. Heimonen asuu nykyään Jyväskylässä.

Taiteellinen tuotanto
Heimonen piti ensimmäisen yksityisnäyttelynsä vuonna 2000 ja on osallistunut yhteisnäyttelyihin vuodesta 1998 lähtien. Vuonna 2008 Heimosen teoksista oli kaksi suurta näyttelyä, Tampereen taidemuseossa ja Helsingin Taidemuseo Meilahdessa.  Heimosen suurikokoisissa esittävissä maalauksissa esiintyy usein eläinhahmoja ja rakennelmia. Monesti ne toimivat myös kaksoiskuvina niin, että läheltä katsoen huomio kiinnittyy eri asioihin kuin kauempana.Jenni Sainio: Vieraana katsomossa Samuli Heimonen Liikekieli.com  Heimonen julkaisi maalauksistaan kirjan Armi kiittää vuonna 2010. Heimonen valittiin vuoden nuoreksi taiteilijaksi 2008.Hs.fi | Helsingin Sanomat verkkolehti | Artikkeli Samuli Heimonen Vuoden nuori taiteilija Tapperien Taideseuran mitalin hän sai 2003. Heimonen maalasi Petäjäveden kirkon lehterimaalaukset. Ne valmistuivat vuonna 2020.Heimosen kotisivut

Lähteet

Aiheesta muualla
Kuvataiteilijamatrikkeli
Samuli Heimosen kotisivu 
Yle Teema 

Luokka:Suomalaiset taidemaalarit
Luokka:Vuoden nuori taiteilija -palkinnon saajat
Luokka:Vuonna 1975 syntyneet
Luokka:Elävät henkilöt